tomron87/hebrew-wikipedia-sentences-corpus huggingface dataset:
("Olá Lisboa!") אני רוצה להצדיע לכל החברים שלנו שעושים עבודה כל כך נפלאה ומנסים שילדים בכל העולם כבר לא יהיו רעבים; בואו נעשה רעש גדול לבוב גלדוף וללייב 8".
ההופעה בהייד פארק התרחשה ב־15 ביולי 2005. הלהקה וההנהלה העניקו אלפי כרטיסים חינם לאנשי שירותי החירום שעזרו והיו נוכחים בהפיגועים בלונדון (2005) מה שגרם לדחיית הקונצרט בשבוע.
הקומיקאי הבריטי פיטר קיי, שהופיע גם במהלך ההדרן בהופעה שלהם במנצ'סטר במאי אותה שנה, חימם את הקהל, עם להקת רייזורלייט כמופע החימום.
בהופעה נכחו כ-65,000 איש, וקווין + פול רודג'רס הופיעו במשך יותר משעתיים.
בראיון שהתפרסם ב־San Jose Mercury News, אמר רודג'רס שהשיר היחיד שהם לא יוכלו להשמיע בזמן סיבוב ההופעות הוא Killer Queen, בשל העובדה ש"המלודיות פשוט יותר מדי במקום".
מיי וטיילור שרו לבדם כסולנים מספר שירים של קווין.
טיילור עזב לעיתים קרובות את מערכת התופים שלו, לרוב במהלך השירים "Radio Ga Ga" ו-"These Are the Days of Our Lives".
ב"Say It's Not True", ילוו אותו חברי הלהקה הנוספים מירנדה ומוזס, שניהם ניגנו בגיטרות אקוסטיות (למעט הקונצרט 46664, בו טיילור לווה על ידי מיי ומוזס - שהייתה הפעם היחידה שמיי ניגן בגיטרה על השיר הזה במהלך סיבוב ההופעות).
Sunshine of Your Love נוגן בניוקאסל כעדות להופעת האיחוד של Cream בלונדון שהתקיימה במקביל (3 במאי).
מיי נכח בהופעתם של הקרים ב-2 במאי, מה שאולי העניק לו השראה לעשות זאת.
הלהקה גם הוסיפה את "Dragon Attack" למספר הופעות בסיבוב ההופעות בצפון אמריקה ב-2006.
אחרי סיבוב ההופעות שלקווין + פול רודג'רס באירופה, הגיעה גם סדרה של הופעות בסתיו 2005, במקומות מגוונים כמו ארובה, יפן ובארצות הברית.
גיטריסט להקת Velvet Revolver דאז, סלאש הצטרף ללהקה כדי לבצע את "Can't Get Enough" במהלך ההופעה שלהם בהוליווד בול האגדי, השני מתוך 2 ההופעות שלהם בצפון אמריקה (22 באוקטובר 2005).
בתחילת 2006, קווין + פול רודג'רס יצאו לסיבוב הופעות של 23 תאריכים בצפון אמריקה.
סיבוב ההופעות החל בקסייה ארנה במיאמי (תאריך ראשון בפלורידה מאז 1978, סיבוב הופעות רשמי ראשון בארצות הברית מאז 1982) והסתיימה בהופעה סולד אאוט בוונקובר, קנדה (ששם גם ביצעו קאבר לשירו של ג'ימי הנדריקס "Red House" - שהיה הביצוע היחיד לשיר הזה בסיבוב ההופעות).
ב-15 באוגוסט 2006, אישר מיי דרך אתר האינטרנט שלו ודרך מועדון המעריצים שלו כי קווין + פול רודג'רס יתחילו להפיק את אלבום האולפן הראשון שלהם באוקטובר, שיוקלט ב"מיקום סודי".
האלבום, שכותרתו The Cosmos Rocks, יצא באיחוד האירופי ב-15 בספטמבר 2008 ובארצות הברית ב-28 באוקטובר 2008. זה היה אלבום האולפן השישה-עשר של קווין והראשון מאז Made in Heaven ב-1995.
מיי נזכר מאוחר יותר: "בילינו כמות עצומה של זמן בהכנת האלבום הזה ביחד עם פול רודג'רס, עברנו לא מעט כאב, ואני לא חושב שזה פגע ולו במעט בתודעה הציבורית.
אז אני הייתי נזהר בנוגע בלהיות בהקלטות של להקה הנקראת קווין ללא פרדי".
ב-27 ביוני 2008, קווין + פול רודג'רס הופיעו בהייד פארק בלונדון, לרגל חגיגות יום הולדתו ה-90 של נלסון מנדלה.
בעקבות כך, הלהקה יצאה לסיבוב ההופעות "The Cosmos Rocks", שנפתח ב-12 בספטמבר בנשף צדקה למען המועדות במחלת האיידס לעיניי קהל של למעלה מ-350,000 איש בחרקוב, אוקראינה.
לאחר מכן עבר סיבוב ההופעות לרוסיה, לפני שהמשיך ברחבי אירופה.
הקונצרט באוקראינה נעשה מאוחר יותר לסרט ליום האיידס העולמי ולאחר מכן ל־DVD בשם "Live in Ukraine".
סיבוב ההופעות כלל ביצוע נדיר של Las Palabras de Amor, וביצוע ראשון אי פעם בהופעה חיה לשיר "Bijou".
במאי 2009, כשסיבוב הופעות קיץ יחד עם Bad Company בפתח, אמר רודג'רס לבילבורד ששיתוף הפעולה של קווין ופול רודג'רס הסתיים, למעשה, וללא טינה.
"בנקודה הזו, אנחנו הולכים לסגת מזה." אמר רודג'רס, "ההסדר שלי עם (חברי להקת קווין בריאן מיי ורוג'ר טיילור) היה דומה לסידור שלי עם ג'ימי (פייג') בלהקת ה־The Firm בכך שהוא אף פעם לא נועד להיות סידור קבוע.
אני חושב שעשינו מזה הצלחה אדירה.
אנחנו עשינו שני סיבובי הופעות בעולם וכמה הקלטות חיות, ו...עשינו אלבום אולפן [...] שהיה די היסטורי עבור (חברי קווין בריאן מיי ורוג'ר טיילור) כי הם לא ממש הלכו לאולפן עם מישהו כדי להקליט משהו כזה במשך הרבה מאוד זמן.
אז זה היה די הישג, אני חושב".
עם זאת, רודג'רס אינו שולל את האפשרות לעבוד יחד שוב.
"זה סוג של ספר פתוח, באמת.
אם הם יפנו אלי לעשות משהו למען צדקה, למשל, או משהו כזה...
אני מאוד ארצה לעשות את זה, בטוח."
במאי 2011, סולן הג'יינז אדיקשן, פרי פארל, ציין כי קווין גיששו אחר האפשרות לצרף את הבסיסט שלהם לשעבר והנוכחי כריס צ'אניי ללהקה.
פארל אמר: "אני צריך להרחיק את כריס מקווין, שרוצה אותו, והיא לא הולכת לקבל אותו, אלא אם לא נעשה שום דבר בנדון.
אז הם יוכלו לקבל אותו." באותו חודש, רודג'רס הצהיר שהוא עשוי להופיע עם קווין שוב בעתיד הקרוב, והצהיר שהוא נהנה משיתוף הפעולה ואולי יעבוד איתם שוב בקרוב.
עם זאת, ב-3 ביוני, בריאן מיי הכחיש את השמועות על איחוד מחודש, ואמר: "אין דיבור על כך שזה יקרה." באפריל 2012, פול רודג'רס הציע שהם יעשו כמה הופעות בעתיד, למרות שבמהלך העשור הבא, שום דבר לא התממש.
קווין+פול רודג'רס הופיעו בתוכנית האירוח "Al Murray's Happy Hour" באפריל 2008 כשביצעו את השיר "C-lebrity" בפעם הראשונה מתוך אלבום הבכורה שלהם The Cosmos Rocks.
גרסת הכיסוי של הלהקה לשיר "Reaching Out" מאת רוק ת'רפי מתוך אלבום ההופעה Return of the Champions סומפלה בשיר "Beautiful" מתוך האלבום Relapse של הראפר אמינם משנת 2009.
קווין+פול רודג'רס הוציאו לאור סינגל לכבוד יום האיידס העולמי (1 בדצמבר) ב־2007. הרצועה, שנקראה "Say It's Not True", נכתבה על ידי רוג'ר טיילור, והפכה להיות זמינה קודם להורדה חופשית ב־30 בנובמבר, והוצאה לאחר מכן כסינגל תואם על דיסק ב־31 בדצמבר.
קודם לכן, הוציאו קווין+פול רודג'רס דיסק של הופעות חיות שנקרא Return of the Champions ו־DVD באותו השם.
שניהם כללו הקלטות מהקונצרט שלהם בהאלאם FM ארנה (Hallam FM Arena) בשפילד.
בנוסף, פרומו אמריקאי הכולל שתי רצועות שנלקחו מהשלב האיטלקי של סיבוב ההופעות האירופי היה זמין עם כמה עותקים של Return of the Champions.
קיימות הקלטות לוח סאונד של כל המופעים האירופיים, מלבד אלו באירלנד ובשוודיה.
הקונצרטים של שפילד, ליסבון, הייד פארק וכנראה גם של בודפשט צולמו בצורה מקצועית.
ההופעה בטוקיו ב־26 באוקטובר 2005 צולמה ושודרה באופן מקצועי, ולאחר מכן שוחררה ב-DVD בלעדית ביפן באפריל 2006, בשם "Super Live in Japan".
הקלטות לוח סאונד רבות של רצועות שוחררו להורדה באתר הרשמי של קווין, עם תקליטורי Q+PR ריקים לצריבת רצועות אלו אשר היו זמינים לרכישה.
ישנם גם בוטלגים רבים כמעט מכל הופעה של סיבוב ההופעות של 2005/2006 באודיו, וקצת בווידאו.
פול רודג'רס - קולות ראשיים, פסנתר, גיטרת קצב, מפוחית פה.
בריאן מיי - גיטריסט ראשי, קולות.
רוג'ר טיילור - תופים, כלי הקשה, קולות.
ספייק אדניי - קלידיים, קולות רקע.
ג'יימי מוזס - גיטרת קצב, קולות רקע.
דני מירנדה - גיטרה בס, קולות רקע.
נייל מוראיי - גיטרה בס (ל-2 הופעות).
קווים ומחשבות היא עמותה ישראלית לטיפול בנושאי הַפְרָעַת קֶשֶׁב וּפְעַלְתָּנוּת יֶתֶר (ADHD).
העמותה יוזמת הרצאות, ימי עיון, כנסים וסדנאות.
בשנת 2022, המחזור השנתי של העמותה עמד על כ-2 מיליון ש"ח.
החל משנת 2012, העמותה מנוהלת על ידי איריס שני, המפרסמת גם טור אישי בנושא באתר Mynet.
העמותה פועלת בטווח הנושאים הקשורים להפרעת קשב ופעלתנות יתר, ובין היתר:
עזרה לאנשים עם ההפרעה (למשל, תפעול קורס תיאוריה ונהיגה, הפעלה לחופשת הקיץ, חזרה לבית הספר, גיוס לצבא וזוגיות);
הרחבת הידע הקיים אודות סימני ההפרעה ודרכי אבחון הפרעת קשב (למשל זיהוי הפרעת קשב ופעלתנות יתר (ADHD)) והטיפול בהפרעת קשב;
הנגשת הידע לציבור הרחב ולאנשי המקצוע בתחום;
עידוד העמקת המחקר המדעי והרפואי של ההפרעה;
קידום חקיקה בנושא מול משרדי הממשלה ומעקב אחר יישומם של תקנות וחוקים קיימים (למשל, החוזר של הביטוח הלאומי שמעדכן את הזכאות לקצבת ילד נכה על בסיס הפרעת קשב);
קיום שיתופי פעולה עם גופים העוסקים בהפרעת קשב ובתחומים נוספים בישראל ובעולם (למשל, השתתפות בירידים ובימי עיון).
העמותה נכללה ברשימת 100 הקהילות הכי משפיעות של מגזין Profile ב-2019.
ב-2024, השיקה העמותה את הפודקאסט "מה הקשב- החיים בישראל עם ADHD".
במהלך מלחמת חרבות ברזל, הפעילה העמותה מוקד תמיכה ומרחב מוגן.
כמו כן, מפעילה העמותה בחינם מפגשי זום מדי שבוע: בימי שלישי, במסגרת Zoom on ADHD, הרצאות לכלל הציבור, בימי רביעי פודקאסט עם מנהלת העמותה ובימי חמישי זכויות סטודנטים.
הקלטות המפגשים מפורסמים בערוץ היוטיוב של האגודה.
TLC – תוכנית מעשית ליצירת אקלים מיטיב ומעצים בכתה
TLC היא תוכנית לבני נוער, המפתחת חשיבה חיובית, מחזקת אינטליגנציה רגשית, מקנה מיומנויות חברתיות, מעודדת כישורי מנהיגות ונותנת כלים לתקשורת בין אישית.
התכנית נועדה להעצים את בני הנוער בדרכים חיוביות ולעזור להם לממש את יכולותיהם.
תוכנית TLC נוסדה בארצות הברית בשנת 2012, על ידי טילי לוין.
בישראל מפעילה עמותת קווים ומחשבות את תוכנית TLC ב-13 בתי ספר (חטיבות-ביניים ותיכונים).
תוכנית להנגשת ידע וכלים להתמודדות מיטבית למורי בית הספר בכיתות.
התכנית פועלת במספר ערוצים בחסות בנק מסד.
התוכנית כוללת: ימי חשיפה אזוריים (הרצאה ופעילות).
סדרת הרצאות למורים ולהורים, ימי עיון לאנשי חינוך (הרצאת רופא, אנשי מקצוע נוספים וצפייה בסרט), השתלמות למורים (מוכרת על ידי משרד החינוך) והדרכות לסטודנטים להוראה במכללות למורים ובאוניברסיטאות.
תוכנית לשיפור הנהיגה בחסות חברת מגדל ובשיתוף עם אוניברסיטת בר-אילן, מרפאות בעיסוק מתמחות בנהיגה טיפולית, מורי נהיגה שמנוסים בעבודה עם נוער עם ADHD, משרד התחבורה וגורמים המקדמים נהיגה בטוחה.
תוכנית הכשרת מורי נהיגה מותאמת ללימוד מתבגרים עם ADHD –בחסות חברת מגדל
פיתוח קורס תאוריה ונהיגה בטוחה בחסות קרן שלמה טירן קורס מקוון ללימודי חינוך תעבורתי, תאוריה ונהיגה בטוחה.
קארטינג נהיגה בטוחה – תוכנית תרגול נהיגה בטוחה, אשר נחקרה בשיתוף עם המכון לחקר הגורם האנושי בתאונות דרכים, בבר-אילן.
הרצאות לסטודנטים, למרצים, לצוותי מרכזי תמיכה בנושא התמודדות עם הפרעת קשב בקרב מבוגרים.
הרצאות לשם הנגשת מידע אמין ומקצועי בנושא הפרעת קשב בקרב מבוגרים.
התכנית כוללת הרצאות בנושאים הבאים:
מהי הפרעת קשב (ADHD) ?
התמודדות עם הפרעת קשב בעולם התעסוקה.
היכרות עם החיים עם הפרעת קשב
יצירת מרחב עבודה מותאם לאנשים עם הפרעת קשב.
מיצוי זכויות בנושא הפרעת קשב
החל משנת 2012 עורכת העמותה במהלך חודש מאי, את "חודש המודעות להפרעות קשב ופעלתנות יתר", ובשיאו גם כנס שנתי.
בשנת 2013 קיימה העמותה כנס בינלאומי בישראל וב-2014 קיימה כנס ארצי.
בשנת 2016 קיימה העמותה את הכנס הארצי "יום מרוכז לאנשים לא מרוכזים".
בסוף מאי 2023 התקיים הכנס השנתי ה-11 של העמותה "מתמקדים באיכות החיים", שעסק בקשר בין well-being להפרעת קשב ופעלתנות יתר.
ב-29 במאי 2024 התקיימה הוועידה השנתית ה-12 בנושא "החיים בישראל עם הפרעת קשב ADHD.IL".
הוועידה השנתית ה־13 של עמותת קווים ומחשבות התקיימה ב-29 במאי 2025 במתכונת מקוונת, תחת הכותרת "ADHD WAYS – מנווטים את הדרך להצלחה", ועמדה בסימן כלים, גישות, פרקטיקות, מחקרים ושיטות טיפול שמובילות להצלחה עם הפרעת קשב.
הוועידה משכה מעל 500 משתתפים – הורים, אנשי חינוך, מקצעות הבריאות, מתמודדים ובני משפחה – והועברה בשידור חי בזום.
כלל ההרצאות הוקלטו ונשלחו למשתתפים, כחלק מהנגשת הידע והמשכיות הלמידה.
קווין אורלנדו אנדרדה מוריו (בספרדית: Kevin Orlando Andrade Murillo; נולד ב-16 ביוני 1999) הוא כדורגלן קולומביאני המשחק בעמדת הבלם בבלטיקה קלינינגרד.
אנדרדה התחיל את הקריירה שלו במחלקת הנוער של אמריקה קאלי.
ב-30 באוגוסט 2018 ערך את הופעת הבכורה שלו בקבוצה הבוגרת בהפסד 2-0 ללאונס במסגרת הגביע הקולומביאני.
ב-26 בינואר 2020 ערך את הופעת הבכורה שלו בליגה בניצחון 1-3 נגד אליאנסה פטרולרה.
ב-24 במרץ 2021 הבקיע את שער הבכורה שלו בקבוצה בהפסד 2-1 לאינדפנדיינטה מדיין.
ב-4 בפברואר 2022 הושאל לפלטנסה מליגת העל הארגנטינאית עד לסיום העונה.
ב-25 בינואר 2024 חתם בבלטיקה קלינינגרד מליגת העל הרוסית.
קווין אדמירל הוא קצין בדרגת לוטננט גנרל בצבא ארצות הברית, משרת כמפקד הקורפוס השלישי.
אדמירל גדל בלוונוורת' שבקנזס, אביו היה איש צבא ששירת בפורט לוונוורת'.
הוא סיים ב-1994 תואר ראשון בביולוגיה של התא מאוניברסיטת קנזס והתגייס לצבא ארצות הברית.
הוא בעל תואר שני בתכנון ואסטרטגיה מהאוניברסיטה לביטחון לאומי ושימש עמית בקולג' המלכותי ללימודי ביטחון.
שירת כקצין שריון, פיקד על מחלקת טנקים, שימש סגן מפקד פלוגה ומפקד פלוגת מפקדה.
הוצב בדרום קוריאה ולחם במלחמת עיראק.
ב-2009 מונה לעוזרו של ג'ורג' קייסי שהיה ראש מטה צבא ארצות הברית.
ב-2011 מונה למפקד גדוד שריון בדיוויזיה ה-36 ולחם עימה במלחמת אפגניסטן.
לאחר מכן שימש ראש מטה דיוויזיית השריון הראשונה.
בשנים 2015-2017 פיקד על רגימנט הפרשים שלישי ולאחר מכן שימש עוזרו של מפקד פיקוד כוחות ארצות הברית בקוריאה, וינסנט ברוקס.
ב-2018 מונה לסגן מפקד לתמרון של הדיוויזיה הרביעית ובמקביל שימש מפקד כוח המשימה לאזור דרום-מזרח אפגניסטן.
ב-2019 מונה למפקד בית הספר לשריון וב-2021 מונה למנהל ניהול כוח במטה הצבא.
ביולי 2023 מונה למפקד דיוויזיית הפרשים הראשונה ובאוגוסט 2024 מונה למפקד הקורפוס השלישי.
– 618) היה קדוש נוצרי שהיה אב מנזר גלנדלוך במחוז ויקלו שבאירלנד.
הוא ידוע גם בשמו האירי קואמגן (Cóemgen, Caemgen, באלפבית לטיני: Coemgenus).
אגדות רבות נקשרו לקווין הקדוש, אך מעט מידע עובדתי הנוגע אליו קיים.
נטען כי הוא היה צאצא ממשפחת מלוכה וניתן לו השם "קווין" שמשמעו "נולד בטוב".
בנוסף, נאמר כי התחנך אצל פטריק הקדוש, כאשר זה היה באירלנד.
הוא היה בדיזרט-קואמגן זמן מה ואחר-כך ייסד כנסייה משל עצמו בגלנדלוך.
המנזר שלו הוליד מנזרים נוספים ולבסוף הפך, עם שבע הכנסיות שבו, לאחד מאתרי העלייה לרגל המרכזיים באירלנד.
לפי האגדה קווין הקדוש חי 120 שנה.
יום החג שלו במסורותיהן של הכנסייה הקתולית ושל הכנסייה האורתודוקסית-מזרחית הוא ה-3 ביוני.
קווין מוריס גארנט הוא כדורסלן עבר אמריקאי ששיחק בליגת ה-NBA בין השנים 1995–2016. שיחק בעמדות הפאוור פורוורד והסנטר, וגובהו 2.11 מטר.
גארנט ידוע כשחקן קשוח שנוטה להציק ליריביו ולבלבל אותם.
גארנט נבחר בדראפט ה-NBA 1995 במקום החמישי, מיד לאחר סיום לימודיו בתיכון.
הוא נבחר לשחקן השנה בליגת התיכונים באותה שנה והיה בין השחקנים הראשונים שגויסו ל-NBA הישר מספסל התיכון.
נבחר ל-MVP של העונה הסדירה ב-NBA בעונת המשחקים , לשחקן ההגנה של העונה ב-NBA בעונת , 15 פעמים נבחר לייצג את קבוצתו במשחק האולסטאר של ה-NBA ו-7 פעמים נבחר לחמישיית ההגנה הראשונה ב-NBA.
כינויו של גארנט הוא "K.G", שהם ראשי התיבות של שמו באנגלית, והם אף מקועקעים על אחת מזרועותיו, או "הכרטיס הגדול" (The Big Ticket).
הכינוי האחרון הודבק לו לאחר שחתם על חוזה עתק עם מינסוטה טימברוולבס בסך 126 מיליון דולר בקיץ 1997. גארנט הוא השחקן הצעיר ביותר בהיסטוריה של ה-NBA שהגיע ל-1,000 משחקים (בעונה הסדירה וללא פלייאוף) במהלך הקריירה.
הוא שיחק את משחקו האלף בגיל 32 ו-165 ימים בתחילת עונת , בניצחון על שיקגו 80-96 ב-31 באוקטובר 2008, ובכך שבר את שיאו של שון קמפ.
בספטמבר 2016 הודיע על פרישה מכדורסל מקצועני, לאחר 21 עונות בליגה, מתוכן 14 שנים במינסוטה.
אחרי פרישתו הקים גארנט את חברת ההפקות "ביג טיקט ספורטס", ובאמצעותה הוא מפיק אירועי ספורט ניסיוניים במסגרת סבבי הכדורסל 3x3 "Hoop it Up", וסבבי הכדורגל 3 נגד 3 "Kick it Soccer".
גארנט שיחק 3 שנים בתיכון מאולדין.
בקיץ שלפני השנה האחרונה שלו שם, קווין גארנט היה באזור שבו הייתה קטטה בין סטודנט שחור לסטודנט לבן.
למרות שבאופן ישיר גארנט לא היה מעורב, הוא נעצר.
בעקבות האירוע גארנט החליט לעזוב את מאולדין ועבר לאקדמיה המקצועית של פאראגוט שבשיקגו לשנת התיכון האחרונה שלו.
הוא הוביל את האקדמיה למאזן של 28 ניצחונות לעומת 2 הפסדים והוכתר לשחקן השנה בתיכונים על ידי עיתון ה-USA Today.
הוא נבחר למר כדורסל של מדינת אילינוי לאחר שהעמיד ממוצעים של 25.2 נקודות, 17.9 ריבאונדים, 6.7 אסיסטים, 6.5 חסימות ו-66.7 אחוז מהשדה בממוצע למשחק.
במשך 4 שנים בתיכון גארנט השיג 2,533 נקודות,1,807 ריבאונדים ו-739 חסימות.
במשחק כוכבי התיכון של מקדונלד'ס ב-1995 נבחר לשחקן המצטיין לאחר שרשם 18 נקודות, 11 ריבאונדים, 4 אסיסטים ו-3 חסימות.
לאחר מכן גארנט העמיד את עצמו לבחירה בדראפט ה-NBA.
גארנט נבחר בדראפט בשנת 1995 במקום החמישי על ידי מינסוטה טימברוולבס והיה בין הראשונים שהצטרפו ל-NBA מיד לאחר שסיימו את לימודיהם בתיכון.
בעונת הרוקי של גארנט הוולבס היה בעונת חילוף מאמנים.
פליפ סונדרס החליף את ביל בלייר וגארנט תחת שרביטו של סונדרס פתח בחמישייה.
לגרנט הייתה עונת רוקי סולידית בה השיג ממוצעים של 10.4 נקודות, 6.3 ריבאונדים ו-1.8 אסיסטים למשחק.
הוא נבחר לחמישיית הרוקי השנייה של ה-NBA.
סיים את עונת הרוקי שלו כשחקן הצעיר ביותר בליגה בגיל 19 שנים ו-11 חודשים.
בעונת הרוקי שלו, הטימברוולבס לא העפילו לפלייאוף וסיימו עונה שביעית ברציפות עם פחות מ-30 ניצחונות לעונה.
בעונתו השנייה גארנט העמיד ממוצעים משופרים בהרבה מבעונת הרוקי שלו.
בעונתו השנייה הוא סיים עם ממוצעים של 17 נקודות, 8 ריבאונדים, 3.1 אסיסטים, 2.1 חסימות ו-1.7 חטיפות למשחק.
היו לו גם שני משחקים שבהם חסם שמונה פעמים והוא הופיע לראשונה במשחק האולסטאר.
הטיוולבס סיימו עם מאזן 40-42 וערכו את הופעת הבכורה שלהם בפלייאוף אך הפסידו בסדרת הסיבוב הראשון 3-0 ליוסטון רוקטס.
בקיץ 1997 החליטו הטיוולבס להשאיר את גארנט בקבוצה ולבנות סביבו את הקבוצה (בטרם יהפוך לשחקן חופשי בעונה הבאה) והחתימו אותו לחוזה של שש שנים תמורת 126 מיליון דולר.
הייתה זאת קפיצת השכר הגבוהה ביותר מבין משכורות שחקני ה-NBA.
למרות ההדים מהחוזה החדש שלו, גארנט המשיך במגמת השיפור והעמיד ממוצעים של 18.5 נקודות, 9.6 ריבאונדים, 4.2 אסיסטים, 1.8 חסימות ו-1.7 חטיפות למשחק ושוב נבחר למשחק האולסטאר.
בפעם הראשונה בתולדותיהם הטיוולבס סיימו את העונה עם מאזן חיובי (37-45).
אך גם הפעם מינסוטה הודחה בסיבוב הראשון של הפלייאוף על ידי סיאטל סופרסוניקס בתוצאה 3-2.
בעונת 1998-99, גארנט ביסס את מעמדו כסופרסטאר.
עם ממוצעים של 20.8 נקודות, 10.4 ריבאונדים, 4.3 אסיסטים ו-1.8 חסימות למשחק הוא נבחר לחמישיית העונה השלישית של ה-NBA.
באותה עונה מינסוטה שלחה בטרייד את סטפון מרבורי לניו ג'רזי נטס בשל מחלוקת לגבי הארכת חוזה.
הטיוולבס הגיעו בקושי לפלייאוף מהמקום השמיני במערב.
גם הפעם מינסוטה לא הצליחה לעבור את הסיבוב הראשון בפלייאוף והפסידו 3-1 לסן אנטוניו ספרס שבסופו של דבר לקחו את האליפות.
בעונת 1999-00 גארנט המשיך לבלוט, רשם ממוצעים של 22.9 נקודות, 11.8 ריבאונדים, 5 אסיסטים, 1.6 חסימות ו-1.5 חטיפות למשחק ואף נבחר לחמישיית העונה ב-NBA.
בעונה זאת הוביל קווין גארנט את מינסוטה למאזן של 50 ניצחונות לעומת 32 הפסדים אך הקבוצה שוב נכשלה בסיבוב הראשון של הפלייאוף כאשר הפסידה לפורטלנד טרייל בלייזרס 3-1.
בעונת 2000-01 רשם גארנט ממוצעים של 22 נקודות, 11.4 ריבאונדים, 5 אסיסטים, 1.4 חטיפות ו-1.8 חסימות למשחק.
הוא הצעיד את מינסוטה למאזן של 47 ניצחונות לעומת 35 הפסדים ונבחר לחמשייה השנייה של העונה ב-NBA.
הטימברוולבס הפסידו בסיבוב הראשון של הפלייאוף לספרס 3-1. בעונת המשחקים 2001-02, גארנט רשם עוד עונה עם ממוצעים מרשימים של 21.2 נקודות, 12.1 ריבאונדים, 5.2 אסיסטים, 1.6 חסימות ו-1.2 חטיפות למשחק ונבחר לחמישיית העונה השנייה.
למרות העונה האישית המצוינת של גארנט, הטיוולבס הפסידו בסיבוב הראשון של הפלייאוף בפעם השישית ברציפות 3-0 לדאלאס מאבריקס.
עונת המשחקים הבאה (2002-03), הייתה אחת מהעונות הבולטות של גארנט עם 23 נקודות, 13 ריבאונדים, 6 אסיסטים, 1.6 חסימות ו-1.4 חטיפות למשחק, שהניבו את בחירתו לחמישיית העונה ומקום שני במירוץ ל-MVP של העונה.
הטיוולבס סיימו את העונה עם מאזן של 51 ניצחונות לעומת 31 הפסדים אך כשלו לעבור את הסיבוב הראשון בפלייאוף לאחר שהודחו על ידי הלוס אנג'לס לייקרס 4-2. עונת 2003-04 הייתה עונתו הטובה ביותר של גארנט במינסוטה הן מבחינה אישית והן מבחינה קבוצתית.
בעונה זו מינסוטה צירפה לשירותיה את לטרל ספריוול וסם קאסל.
גארנט רשם 24.2 נקודות, 13.9 ריבאונדים, 5 אסיסטים, 2.2 חסימות ו-1.5 חטיפות למשחק וקיבל את תואר ה-MVP של העונה הסדירה.
הטי-וולבס ניצחו 58 משחקים בעונה הסדירה (שיא מועדון נכון ל-2023).
בפלייאוף הם ניצחו את הדנוור נאגטס 1-4 בסיבוב הראשון.
בסיבוב השני הם ניצחו 3-4 את הסקרמנטו קינגס ופגשו את הלייקרס בגמר המערב, שם הפסידו 4-2.
בעונת 2004-05, גארנט נבחר לחמישייה השלישית עם ממוצעים של 21 נקודות, 12.8 ריבאונדים, 5.4 אסיסטים, 1.4 חטיפות ו-1.3 חסימות למשחק.
הטי-וולבס סיימו את העונה עם מאזן בינוני עם 44 ניצחונות ו-38 הפסדים ולא העפילו לפלייאוף לאחר שמונה עונות רצופות.
עונת 2005-06 הייתה מתסכלת עבור גארנט, קאסל וספריוול לא רצו להמשיך בקבוצה והוא היה מוקף בסגל בינוני, וכך הוולבס סיימו את העונה עם 33 ניצחונות בלבד.
גארנט נבחר לחמישייה השלישית של העונה.
בקיץ 2007, התפרסמו ידיעות שגארנט לא מרוצה במינסוטה ודורש טרייד, בין הקבוצות ששמם הועלה לקלוט את גארנט היו שיקגו בולס, לוס אנג'לס לייקרס, גולדן סטייט ווריורס, פיניקס סאנס, בוסטון סלטיקס ודאלאס מאבריקס.
ב-31 ביולי 2007, עבר קווין גארנט ממינסוטה לבוסטון סלטיקס בטרייד ענק בו בפעם הראשונה קבוצה קיבלה שבעה שחקנים בתמורה לשחקן אחד.
הסלטיקס קיבלו את גארנט ובתמורה קיבלה מינסוטה את: אל ג'פרסון, ג'רלד גרין, ראיין גומס, סבאסטיאן טלפייר, תיאו רטליף ו-2 בחירות דראפט עתידיות.
בזמן הטרייד, גארנט היה השחקן ששיחק בקבוצה אחת את הזמן הממושך ביותר - סה"כ 12 עונות (927 משחקים).
גארנט צוטט על ידי ESPN.com שהוא שמח להיות חלק מהסלטיקס ומקווה להמשיך את המסורת וההצלחות של המועדון.
גארנט חתם על הארכת חוזה עם הסלטיקס לשלוש שנים תמורת 60 מיליון דולר שיכנס לתוקף לאחר שנתיים בבוסטון.
בעונתו הראשונה עם הבוסטון סלטיקס, 2007-08, גארנט יחד עם פול פירס וריי אלן הוליכו את בוסטון למאזן 66 ניצחונות ו-16 הפסדים.
גארנט רשם ממוצעים של 18.8 נקודות, 9.2 ריבאונדים ו-3.4 אסיסטים, 1.4 חטיפות ו-1.3 חסימות למשחק ונבחר למשחק האולסטאר אך לא נטל בו חלק בשל פציעה בבטנו.
בסיומה של העונה הסלטיקס זכו באליפות ה-17 בתולדותיהם (והראשונה אחרי 22 שנים) ואליפות ראשונה לגארנט.
במשחק השישי של סדרת הגמר בבוסטון, נגד הלוס אנג'לס לייקרס, הביסו הסלטיקס את הלייקרס 92-131. גארנט קלע במשחק 26 נקודות והוריד 14 ריבאונדים.
בתום העונה, גארנט נבחר לשחקן ההגנה של העונה ב-NBA.
בעונת 2008-09 המשיך להציג יכולות משובחות בעיקר בצד ההגנתי של הסלטיקס ונבחר לחמישיית ההגנה של העונה.
עם זאת הוא לא השתתף בחציה השני של העונה ובפלייאוף 2009 בשל פציעה.
חסרונו הביא להדחת הסלטיקס מהפלייאוף על ידי אורלנדו מג'יק בשבעה משחקים.
בעונת 2009-10 המשיך גארנט ביכולת טובה, אך מאמנו דוק ריברס החליט להוריד את דקות המשחק של השחקנים המבוגרים יותר, דבר שהוביל לירידה בממוצעיו של גארנט.
בסיום העונה הסלטיקס סיימו עם מאזן של 52 ניצחונות ו-30 הפסדים ועלו לפלייאוף מהמקום הרביעי במזרח.
לאחר פלייאוף מוצלח הגיעו הסלטיקס לסדרת הגמר של ה-NBA, שבה פגשו את יריבתם לוס אנג'לס לייקרס.
בוסטון סלטיקס הפסידה בסדרה 4-3 לאחר שהובילה קודם לכן ביתרון 3-2.
ב-8 בפברואר 2013 חצה גארנט את רף 25,000 הנקודות במשחק שנערך מול הלוס אנג'לס לייקרס.
ביולי 2013 עבר גארנט יחד עם פול פירס וג'ייסון טרי בטרייד מבוסטון לברוקלין נטס.
בעלי הנטס מיכאיל פרוכורוב קנה שחקנים בסכומים גבוהים תוך שעבוד בחירות הדראפט העתידיות של הקבוצה, שילם להם משכורות גבוהות ובשל כך שילם מס מותרות לליגה כדי להוביל להצלחה מיידית.
גארנט החליט להופיע עם גופייה מספר 2 לזכר חברו הטוב ממינסוטה, מליק סילי, שנהרג בתאונת דרכים ב-2000, בדרכו חזרה ממסיבת יום ההולדת של גארנט.
הפרויקט כשל והקבוצה לא הצליחה לעבור את הסיבוב הראשון בפלייאוף.
בעונת 2015-16 הועבר מברוקלין נטס למינסוטה טימברוולבס, חזר לקבוצה שבה שיחק לראשונה ובה הפך לשחקן מוביל.
למרות שנותרה שנה בחוזהו, לקראת עונת 2016-17 הודיע על פרישה ובכך הגיעה לסיומה קריירה בת 21 שנים בליגת ה-NBA.
בעת פרישתו דורג במקום ה-17 ברשימת קלעי כל הזמנים ובמקום התשיעי ברשימת הריבאונדרים המובילים.
מינסוטה החליטה לעמוד בחוזהו גם בעונה הבאה למרות שבה לא ישחק.
גראנט מופיע בתפקיד עצמו בסרט יהלום לא מלוטש משנת 2019, שם הוא משחק לצד אדם סנדלר.
בשנת 2019 רכש גארנט, באמצעות המותג "ביג טיקט ספורטס" שבבעלותו, את הזכויות על סבב הכדורסל 3x3 הנחשב לגדול ביותר מסוגו בארצות הברית, ומוכר בשם "Hoop it Up".
במאי 2021 פורסם שגארנט מפתח סרט דרמת נעורים והתבגרות המבוסס על משחק זה, בבימויו של ג'סטין בלדוני לפי תסריט מאת לאנס הולוויי.
העלילה היא בהשראת כמה מהקלאסיקות הגדולות של משחק כדורסל הרחוב.
ההפקה משותפת לחברות "Content Cartel" ו-"Wayfarer Studios", שג'סטין בלדוני הוא אחד מבעליה.
קווין ג'ורג' ניפינג המוכר בשם הבמה קווין ג'יימס (Kevin James), הוא שחקן, קומיקאי, תסריטאי ומפיק קולנוע אמריקאי.
תפקידו הידוע יותר הוא דאג הפרנן בסיטקום מבית CBS; "מלך השכונה" (1998–2007), ועבורו היה מועמד לפרס אמי לשחקן הראשי הטוב ביותר בסדרה קומית.
נולד בשם קווין ג'ורג' קניפינג בכפר מינאולה שבניו יורק, והוא גדל בעיירה סטוני ברוק שבניו יורק.
הוא בנם השני של ג'נט קליין, עובדת משרדית במקצועה, וג'וזף ולנטיין קניפינג ג'וניור, בעלים של סוכנות ביטוח.
לו אח בכור, הקומיקאי והשחקן גארי ולנטיין ; ואחות, לסלי קניפינג.
משפחת אביו גם ממוצא גרמני-אמריקאי.
ג'יימס סיים את בית הספר התיכון וורד מלוויל בלונג איילנד.
בעודו תלמיד תיכון, הוא הגיע למקום השני בקבוצת ההיאבקות, ממש לפני חברו והמתאבק המקצועי לעתיד מייקל פרנסיס פולי.
שניהם נאבקו בדרגת משקל 145 ק"ג.
פציעה בגבו של ג'יימס עם סיום העונה הביאה לסיומה של קריירה זו.
ג'יימס, כמו גם פולי, המשיכו ללמוד במכללת קוטלנד כחלק מאוניברסיטת המדינה של ניו יורק, שם שיחק בקבוצת הפוטבול של האוניברסיטה עד שפציעה נוספת בגב סיימה לצמיתות את תקוות הספורט שלו.
ג'יימס החל לעשות סטנד-אפ לראשונה ב-1989, במועדון East Side Comedy Club הממוקם בלונג איילנד בניהולו של ריצ'י מינרוויני.
הוא צבר פופולריות דרך הופעות מרובות בתוכניות אירוח, בין היתר אצל ג'יי לנו, דייוויד לטרמן, קונאן או'בריין, רוזי או'דונל ואלן דג'נרס.
ב-2001 העלה ג'יימס מופע סטנד-אפ משלו שנקרא "קווין ג'יימס: חומר מתוק וקטן" למרכז הקומדיה.
כחברו הטוב של הקומיקאי והשחקן ריי רומנו, הופיע ג'יימס בתפקיד אורח בסיטקום "כולם אוהבים את ריימונד".
ההופעות הללו הביאו לג'יימס סיטקום משלו בטלוויזיה, "מלך השכונה", שם הוא כיכב בתור דאג הפרנן.
הסדרה החלה ב-21 בספטמבר 1998 והסתיימה ב-14 במאי 2007 עם סיום מיוחד של פרק בן שעה.
ג'יימס היה מועמד לפרס אמי בזכות תפקידו בסדרה.
ב-2006 היה ג'יימס מועמד לראשונה על תפקידו בסדרה "מלך השכונה", לפרס אמי בקטגוריית השחקן הראשי הטוב ביותר בסדרת קומדיה.
ב-2007 כיכב בסרט הקומדיה "אני מכריז עליכם צ'אק ולארי", לצדו של אדם סנדלר, שביים דניס דוגן.
ב-2009 הופיע בסרט הקומדיה "פול בלארט: שומר קניון" בתפקיד הראשי.
ב-2010 השתתף בסרט "מגודלים" ששוב ביים דוגן והפיק אדם סנדלר.
ביולי אותה השנה יצא הסרט "שומר גן החיות" בו הוא משחק את התפקיד הראשי, הסרט זכה לביקורות מעורבות.
ב-2012 עלה סרט האנימציה "מפלצת של מלון" בו ג'יימס מדבב את פרנקנשטיין.
באותה שנה כיכב בסרט הקומדיה "הנה בא הבוקס".
ב-2013 שב לגלם בסרט ההמשך "מגודלים 2".
ב-2015 שיחק בסרט "פול בלארט: שומר קניון 2" ("פול בלארט 2: נשאר בווגאס"), וכן שיחק בסרט המדע-בדיוני הקומי "פיקסלים" לצדו של אדם סנדלר, בו גילם את נשיא ארצות הברית.
בשנים 2016–2018 שיחק בתפקיד המרכזי בסיטקום "קווין יכול לחכות" של CBS.
כמו כן, הוא כיכב בסרט הפעולה-הקומי מבית נטפליקס "זכרונות אמיתיים של מתנקש בינלאומי".
ב-2017 הופיע בתור טד רפרטי בסרט "סנדי וקסלר" בככובו של אדם סנדלר.
בשנת 2020 שיחק לראשונה בתפקיד דרמטי ניכר, כשגילם דמות של אסיר נמלט נאו-נאצי בסרט הפלישה לבית "בקי", לצדה של השחקנית לולו וילסון.
ב-19 ביוני 2004 נישא לדוגמנית הפיליפינית סטפיאנה דה לה קרוז , לאחר שהכיר אותה בפגישה עיוורת, ולהם שלוש בנות ובן.
נודע בשל החברות הקרובה שלו עם השחקן והקומיקאי אדם סנדלר, שניהם אף מופיעים ביחד במספר סרטים שבו מככב כל אחד מהם.
+שנהסדרהתפקידהערות1996, 1999-1998כולם אוהבים את ריימונדקווין דניאלס / דאג הפרנן8 פרקים
תסריטאי הפרק: "Golf"2007-1998מלך השכונהדאג הפרנןתפקיד ראשי (9 עונות); 207 פרקים
גם מפיק (181 פרקים) ותסריטאי (9 פרקים) 1998קוסביפרק: "Judgment Day"1999בקרפרק: "Drive, They Said"Martial Lawדאלאס המפטוןפרק: "Nitro Man"2001ארליסקוויןפרק: "Like No Business I Know"2007חג המולד של אלמוסנטה קלאוססרט טלוויזיה של ABC2015ליב ומאדימר קלודפלטרפרק: "Cook-a-Rooney"2018-2016קווין יכול לחכותקווין גאבלתפקיד ראשי (2 עונות); 48 פרקים
גם מפיק בפועל2018קווין ג'יימס: אסור לא לוותרספיישל סטנד-אפ של נטפליקס2021דם חדשקווין גיבסון תפקיד ראשי; 10 פרקים
קווין ויין דוראנט הוא כדורסלן אמריקאי המשחק בעמדות הפורוורד בקבוצת יוסטון רוקטס מליגת ה-NBA, וכן בנבחרת ארצות הברית שבה הוא מלך הסלים בכל הזמנים.
ידוע בכינוי KD ("קיי די", ראשי תיבות של שמו).
לאחר עונה מצוינת במדי אוניברסיטת טקסס נבחר לשחקן השנה ב-NCAA, והפך לראשון אי פעם שזוכה בתואר זה כ"פרשמן".
דוראנט נבחר במקום השני בדראפט ה-NBA 2007 על ידי סיאטל סופרסוניקס (לימים אוקלהומה סיטי ת'אנדר), וכבר בעונתו הראשונה ב-NBA הפך לשחקן המוביל של קבוצתו וזכה בתואר רוקי השנה.
בעונת , השלישית שלו בליגה, זכה בתואר מלך הסלים של הליגה ובכך הפך לשחקן הצעיר ביותר שזוכה בתואר.
בעונת נבחר ל-MVP של העונה הסדירה ב-NBA.
בקיץ של שנת 2016 עבר דוראנט לקבוצת גולדן סטייט ווריורס כשחקן חופשי, ועל צעד זה הוא ספג ביקורות רבות מצד שחקני עבר והווה, וכמו כן גם מאוהדים רבים, אשר טענו כי מעבר זה הוא "קיצור דרך" לאליפות.
הוא השתלב מצוין בקבוצתו החדשה והוביל אותה לשתי זכיות באליפות ה-NBA (2017 ו-2018), כשהוא זוכה בשתי הפעמים בתואר ה-MVP של סדרת הגמר.
מאז שנת 2010 משחק דוראנט עבור נבחרת ארצות הברית בכדורסל, וכשחקנה זכה במדליות זהב באליפות העולם 2010 ובאולימפיאדות לונדון (2012), ריו דה ז'ניירו (2016), טוקיו (2020) ופריז (2024).
דוראנט נולד בוושינגטון, הצטיין בנעוריו במשחק הכדורסל ונבחר למצטיין במשחק כוכבי התיכון של מקדונלד'ס.
ב-2006 החל לשחק בנבחרת הכדורסל של אוניברסיטת טקסס, הוא פתח בחמישייה בכל 35 המשחקים של הקבוצה והשיג ממוצעים של 25.8 נקודות ו-11.1 ריבאונדים.
הוא הוביל את טקסס לטורניר אליפות המכללות בכדורסל בו הודחה בסיבוב השני על ידי אוניברסיטת דרום קליפורניה.
בשל יכולתו המרשימה זכה דוראנט בתואר שחקן השנה ב-NCAA והיה לראשון אי פעם שזוכה בתואר זה כפרשמן, כמו כן זכה בפרס וודן ובפרס נייסמית', זומן לנבחרת ארצות הברית, אך לא צורף לסגל הסופי.
דוראנט נבחר במקום השני בדראפט ה-NBA (לאחר גרג אודן) על ידי קבוצת סיאטל סופרסוניקס שהפכה בהמשך לקבוצת אוקלהומה סיטי ת'אנדר.
סיאטל סופרסוניקס / אוקלהומה סיטי ת'אנדר (2007–2016)
בשנה הראשונה שלו בליגת ה-NBA העמיד דוראנט ממוצעים מרשימים של 20.3 נק', 4.4 ריבאונדים, ו-2.4 אסיסטים ונבחר לרוקי השנה לשנת 2007/08. ממוצע הנקודות של דוראנט שבר את שיא המועדון לרוקי שעמד על 18.1 נקודות ונקבע על ידי בוב רול בעונת הבכורה של הקבוצה בליגה.
במהלך משחק מול אטלנטה הוקס קלע דוראנט שלשת ניצחון לאחר שתי הארכות.
במשחק מול דנוור שהסתיים לאחר שתי הארכות קבע שיא אישי של 37 נקודות.
בשנה זו ניסה מאמנו להציבו בעיקר בעמדת הקלע על מנת שיפתח את יכולותיו בעמדה זו וינצל את יתרונו היחסי בה, אך מכיוון שדוראנט התקשה להתמודד בהגנה עם השחקנים הנמוכים והזריזים המאיישים עמדה זו, הוצב בעיקר בעמדת הסמול פורוורד.
בעונה לאחר מכן עבר יחד עם קבוצתו לשחק באוקלהומה סיטי.
במהלך משחק שחקני השנה השנייה נגד שחקני השנה הראשונה, שהתקיים במסגרת סוף-שבוע האולסטאר ב-NBA, קלע דוראנט 46 נקודות, שיא כל הזמנים למשחק זה.
בנוסף זכה בתחרות החיובים הראשונה שהתקיימה במסגרת זו, לאחר שגבר על ג'ו ג'ונסון ואו.ג'יי.
בשנה שלאחר מכן, 2010, זכה שוב בתחרות החיובים כשהביס את ראז'ון רונדו ואת עומרי כספי בגמר.
בעונת קלע דוראנט 30.1 נקודות למשחק, והפך בכך לשחקן הצעיר בהיסטוריית הליגה שזכה בתואר מלך הסלים של ה-NBA.
בעקבות יכולתו המרשימה בעונה זו הוא סיים במירוץ לתואר ה-MVP במקום השני לאחר לברון ג'יימס ונבחר לחמישיית העונה.
במהלך העונה הסדירה הוביל דוראנט בעזרת חבריו ראסל וסטברוק וג'ף גרין את אוקלהומה-סיטי ל-50 ניצחונות והעפלה לפלייאוף.
עבור המועדון זו הייתה הופעתו היסטורית במעמד זה מאז המעבר מסיאטל.
אוקלהומה התמודדה בסיבוב הראשון מול לוס אנג'לס לייקרס והפסידה בסדרה 2–4 כאשר דוראנט רושם ממוצעים של 25 נקודות ו-7.7 ריבאונדים.
בתחילת עונת האריך דוראנט את חוזהו בקבוצה לחמש שנים תמורת 86 מיליון דולר.
בפעם השנייה ברציפות זכה דוראנט בתואר מלך הסלים של הליגה עם 27.7 נקודות בממוצע.
בהנהגתו השיגה הקבוצה מאזן של 27–55 והשיגה את המקום הרביעי במערב.
במשחקי הפלייאוף העלה דוראנט את ממוצעיו והוליך את קבוצתו למעמד גמר המערב, שם הפסידה בסדרה 2–4 לאלופה העתידית, הדאלאס מאבריקס.
דוראנט סיים עם ממוצעים של 28.6 נקודות ו-8.2 ריבאונדים.
פתיחתה של עונת התעכבה עקב שביתת שחקנים, במהלך התקופה קיבל דוראנט הצעה מקבוצות באירופה, ביניהן מכבי תל אביב, לבוא לשחק בשירותיהן, אך השחקן סירב.
במהלך העונה קלע דוראנט 51 נקודות בניצחון על הדנוור נאגטס.
בנוסף נבחר בפעם השנייה ברציפות לחמישייה הפותחת של המערב למשחק האולסטאר של ה-NBA.
במשחק קלע דוראנט 36 נקודות וזכה בתואר ה-MVP של המשחק.
את העונה סיים דוראנט עם תואר מלך הסלים של ה-NBA בפעם השלישית ברציפות והוליך את קבוצתו למקום השני במערב לאחר עונה מקוצרת של 66 משחקים.
בסיבוב הראשון של פלייאוף ה-NBA התמודדה קבוצתו מול האלופה המכהנת דאלאס מאבריקס.
בסיום המשחק הראשון קלע דוראנט סל ניצחון.
בסיבוב השני של הפלייאוף התמודדה קבוצתו מול לוס אנג'לס לייקרס.
בסיום הסדרה ניצחה 1–4 ועלתה בפעם השנייה ברציפות לגמר המערב.
דוראנט וקבוצתו שיחקו נגד סן אנטוניו ספרס בהנהגתם של טים דאנקן, טוני פארקר ומאנו ג'ינובילי.
לאחר פיגור 0–2 בסדרה, ניצחה אוקלהומה את כל ארבעת המשחקים הבאים ועלתה לגמר ה-NBA.
בגמר נפגשו דוראנט והת'אנדר עם אלופת המזרח מיאמי היט, במשחק הראשון חזרה אוקלהומה מפיגור במהלך רוב המשחק, וניצחה בתוצאה 94–105. מיאמי בהובלת לברון ג'יימס גברה על אוקלהומה בכל המשחקים הבאים וניצחה 1–4 בסדרה.
בעונת הוביל דוראנט את אוקלהומה סיטי ת'אנדר למקום הראשון במערב עם מאזן של 22–60. במהלך הפלייאוף, לאחר המשחק השלישי מול יוסטון רוקטס נפצע רכז הת'אנדר ראסל וסטברוק, אך אוקלהומה הצליחה להעפיל לחצי גמר המערב בו הפסידו 1–4 לממפיס גריזליס.
בסיום העונה הסדירה סיים דוראנט שני, לאחר כרמלו אנתוני, שזכה בתואר מלך הסלים.
קווין דוראנט תרם מיליון דולר לנפגעים מהטורנדו שפגע באוקלהומה בשנת 2013.
בעונת נבחר דוראנט שלוש פעמים ברציפות לשחקן החודש במערב, בחודשים נובמבר, דצמבר וינואר ופעם נוספת בחודש מרץ.
ב-17 בינואר 2014 קלע דוראנט שיא קריירה של 54 נקודות במשחק מול גולדן סטייט ווריורס.
בעונה זו נאלצה הקבוצה להתמודד עם פציעה ממושכת של וסטברוק, מה שחייב את דוראנט להציג יכולת שיא.
הוא נבחר בפעם החמישית ברציפות למשחק האולסטאר של ה-NBA, וקלע בו 38 נקודות.
בעונה זו השיג דוראנט רצף של 12 משחקים של 30 נקודות ומעלה כאשר הוא עוקף את מייקל ג'ורדן ושאקיל אוניל, רצף זה היה השלישי באורכו בשלושים השנים האחרונות אחרי הרצף שעשו טרייסי מקגריידי וקובי בראיינט עם 14 ו-16 משחקים בהתאמה באותה עונה (2002–2003).
כמו כן עקף את מייקל ג'ורדן ברצף המשחקים של 25 נקודות ומעלה כאשר עשה זאת 41 משחקים רצופים, משחק אחד יותר מג'ורדן.
זהו הרצף הארוך ביותר בחמישים השנים האחרונות והשלישי באורכו בהיסטוריה לאחר אוסקר רוברטסון עם 47 ווילט צ'מברלין עם 80. דוראנט סיים את העונה בתואר מלך הסלים של הליגה כאשר סיים עם 32 נקודות בממוצע למשחק.
בעקבות יכולתו הטובה בעונה זו נבחר דוראנט ל-MVP של העונה הסדירה ב-NBA.
בסיום העונה הוביל דוראנט את קבוצתו למקום השני במערב לאחר מאזן דומה לזה של העונה הקודמת - 59 ניצחונות לעומת 23 הפסדים.
בעונה זו אוקלהומה הגיעה לגמר המערב אך הפסידה לסן אנטוניו 4:2 בסדרה.
בסיום העונה נבחר דוראנט בפעם החמישית ברציפות לחמישיית העונה הראשונה כאשר הוא היחיד שנבחר באותה עונה בפה אחד.
עונת לוותה במספר פציעות שמנעו מדוראנט לשחק במשך רוב העונה.
ב-11 באוקטובר אובחן אצלו שבר מאמץ בכף רגלו הימנית, לאחר שנפצע באימון.
לאחר שהחמיץ את 17 המשחקים הראשונים בעונה חזר לשחק ב-2 בדצמבר במשחק מול ניו אורלינס פליקנס.
ב-17 בדצמבר דוראנט הגיע ל-15 אלף נקודות והיה לשחקן השני הצעיר ביותר המגיע ל-15 אלף נקודות, אחרי לברון ג'יימס.
יום למחרת נקע את הקרסול במהלך משחק נגד גולדן סטייט ווריירס ונעדר מהמגרשים במשך שבועיים.
דוראנט חזר לשחק ב-31 בדצמבר מול פיניקס סאנס וקלע באותו משחק 44 נקודות, שיא עונתי עבורו.
ב-23 בפברואר עבר דוראנט ניתוח נוסף ברגלו, על מנת להקל על הכאבים שחש בעקבות הניתוח הראשון.
ב-27 במרץ הודיעה הקבוצה באופן רשמי כי לא ישוב לשחק עד לסיום העונה, לאחר ששיחק 27 משחקים בלבד.
דוראנט שב למגרשים בפתיחת עונת ובשבעת המשחקים הראשונים הוביל את קלעי הקבוצה כשקלע בממוצע 28.1 נקודות.
במהלך המשחק השמיני של העונה נגד הוושינגטון וויזארדס נפצע ברגלו השמאלית, פציעה שבעקבותיה נעדר לשבועיים.
בפלייאוף של עונה זו הגיעה אוקלהומה לגמר המערב, אך הפסידה בו לגולדן סטייט ווריורס.
בסיום העונה סיים דוראנט את חוזהו בת'אנדר והפך לשחקן חופשי שחוזר על ידי מספר קבוצות.
הוא נפגש עם נציגי אוקלהומה, גולדן סטייט, סן אנטוניו, בוסטון, מיאמי והלוס אנג'לס קליפרס, ולאחר מספר שבועות של התלבטות הודיע באמצעות מכתב על הבחירה לעבור לשחק עבור הווריורס, בה חתם לשנתיים תמורת 54.3 מיליון דולר.
המעבר לווה בביקורת רבה מצד פרשנים, שחקנים ואוהדים.
למרות הכל, המעבר זכה לתמיכה מפתיעה מכוכב היריבה בגמר בשנתיים האחרונות, לברון ג'יימס, שטען שהמעבר "מצוין לליגה".
מאז המעבר, אוהדי אוקלהומה, וכן קהלים שונים בליגה, נוטים להקניט את דוראנט באמצעות הכינויים "קאפקייק" ו"נחש".
דוראנט השתלב בקבוצה בצורה טובה ולאורך מרבית העונה הוביל אותה בנקודות ובריבאונדים.
במפגש הראשון מול קבוצתו לשעבר קלע שיא עונתי של 39 נקודות, הישג אותו שיפר בנקודה נוספת במהלך המפגש השני בעונה.
המשחק השלישי בין הקבוצות נערך באוקלהומה ודוראנט זכה לשריקות בוז מהקהל בכל פעם שנגע בכדור.
במהלך המשחק אף התעמת עם ראסל וסטברוק ואנדרה רוברסון.
בסיום חודש פברואר נפצע ברגלו לאחר שנפגע על ידי זאזה פאצ'וליה, חברו לקבוצה.
בעקבות הפציעה הושבת לתקופה של מספר שבועות וחזר לשחק רק בשבוע האחרון של העונה הסדירה.
הוביל את קבוצתו בפלייאוף תוך כדי שהם גוברים על פורטלנד יוטה וסן אנטוניו בסוויפ.
בגמר נגד קליבלנד היה הפסדם הראשון אך הם ניצחו את הסדרה 1–4 וזכו באליפות.
דוראנט הוביל את קבוצתו בנקודות ונבחר למצטיין סדרת הגמר.
בעונת 2017/18, לאחר עלייה רביעית רצופה של קבוצתו לגמר נגד יריבתם הקבועה, קליבלנד קאבלירס, דוראנט סייע לקבוצתו לנצח באליפות רצופה שנייה ונבחר ל-MVP של הגמר פעם שנייה ברציפות לאחר שהעמיד ממוצעים של 28.8 נקודות, 10.8 ריבאונדים ו-7.5 אסיסטים.
דוראנט חזר מפציעתו במשחק החמישי של גמר ה-NBA, מול טורונטו ראפטורס, כאשר קבוצתו בפיגור 1–3. במהלך אותו משחק, בו ניצחה גולדן סטייט, נפצע לאחר 11 דקות משחק, ולא חזר לשחק.
יממה לאחר מכן הודיע דוראנט כי נותח בהצלחה לאחר שקרע את גיד האכילס.
ביולי 2019 סיכם על חוזה בברוקלין נטס, והועבר אליה במסגרת עסקת "החתמה והעברה" (sign and trade), בתמורה לדיאנג'לו ראסל.
בשל הפציעה בגיד האכילס, לא שיחק דוראנט לכל אורך עונת .
במרץ 2020 נדבק דוראנט בנגיף הקורונה.
אף על פי שנפצע בגיד האכילס, פציעה שנחשבת לקשה ביותר עבור כדורסלנים, הצליח דוראנט להשתקם ולחזור למשחק פעיל במהלך עונת , בה הציג יכולת נהדרת והוביל את ברוקלין נטס למקום השני במזרח.
עם זאת הקבוצה הודחה בסיבוב השני בלבד לאחר סדרה צמודה נגד מילווקי באקס בהובלת יאניס אדטוקומבו.
בסדרה זו הצטיין דוראנט וקלע במשחק החמישי 48 נקודות.
במשחק השביעי שהיה צמוד קלע דוראנט סל מכריע עם סיום הזמן ממרחק שלשה, אך מכיוון שקצה כף רגלו דרכה על הקו נספרה הקליעה כשתי נקודות בלבד והמשחק המשיך להארכה, בה נכנעה ברוקלין למילווקי.
את עונת הוא פתח בצורה טובה, ואף נחשב למועמד המוביל לתואר ה-MVP של העונה הסדירה, אך נפצע בברכו ונאלץ לפספס כשמונה שבועות מתוך העונה.
במהלך זמן זה נבחר דוראנט בפעם השנייה בקריירה לקפטן במשחק האולסטאר, ונאלץ בפעם השנייה ברציפות לפספס את המשחק בעקבות פציעתו.
גם בעונת הוא הצטיין והוביל את ברוקלין לצמרת המזרח, אך נפצע בתחילת ינואר והחמיץ את האולסטאר בפעם השלישית ברצף.
ב-9 בפברואר 2023, כ-14 שעות לפני תום חלון הטריידים בליגה, עבר דוראנט, יחד עם טי.
הקבוצה לא הצליחה לקחת אליפות כאשר בשנת 2023 הודחה בחצי גמר המערב על ידי דנבר נאגטס וב-2024 הודחה בסיבוב הראשון של הפלייאוף על ידי מינסוטה טימברוולבס.
ב-6 ביולי 2025 עבר בטרייד ליוסטון רוקטס.
דוראנט נחשב כשחקן בעל יכולות של גארד עם גוף של סנטר.
למרות גובהו הרב, הוא גמיש ומהיר ומצטיין בכדרור וגם בקליעה מטווח השלוש - דבר שאינו רגיל לשחקנים בגובהו.
הוא ידוע בזריקה הייחודית שפיתח, במהלכה הוא משתמש בגובהו ובזרועותיו הארוכות (הוא בעל מוטת ידיים של 2.24 מטרים) כדי ליצור מקום לזריקה מעל שומרו, הנמוך יותר בדרך כלל, לעיתים באמצעות יד אחת בלבד.
דוראנט תואר כ"עילוי קליעה", והוא אחד מטובי הסקוררים ב-NBA.
הוא זכה בתואר מלך הסלים של ה-NBA ארבע פעמים במהלך הקריירה.
דוראנט בעל מבנה גוף רזה מטבעו, ומתנשא לגובה של מעל לשני מטרים, מה שמאפשר לו בנוסף לכך לחדור ביעילות ובמהירות לסל.
בעיני רבים הוא נחשב לשחקן ההתקפה הטוב בהיסטוריה, בגלל הגיוון הרב ביכולתו וההצטיינות שלו בכל אספקט התקפי על המגרש.
בעקבות מראהו וסגנון המשחק שלו, דבק בו הכינוי "סלים ריפר" (Slim Reaper).
עם כניסתו לליגה חתם דוראנט על חוזה עם חברת נייקי על סך של 60 מיליון דולר לשבע עונות.
החברה הוציאה קו נעליים עם שמו של השחקן ובכל שנה הוציאה דגם חדש לשוק.
בשנת 2014, אף על פי שמיעט לשחק עקב פציעה, עמדו מכירות הנעליים הנושאות את שמו על 195 מיליון דולר והציבו אותו במקום השני אחרי לברון ג'יימס.
לקראת סיום חוזהו עם נייקי קיבל השחקן הצעה מחברת אנדר ארמור ששוויה הוערך ב-265–285 מיליון דולר, אך לבסוף חתם דוראנט על חוזה חדש עם נייקי המוערך בסכום של 250–300 מיליון דולר לעשר עונות.
המגזין פורבס דירג את השחקן במקום השביעי ברשימת הספורטאים המרויחים ביותר לשנת 2014 עם סך הכנסות העומדות של 54.1 מיליון דולר, כאשר 17.8 מיליון הן הכנסות משכר והשאר מחוזי פרסום.
במהלך אליפות העולם בכדורסל 2010 שנערכה בטורקיה הוביל דוראנט את נבחרת ארצות הברית לזכייה בטורניר ובנוסף לכך זכה בתואר השחקן המצטיין של הטורניר ונבחר לחמישיית הטורניר.
במהלך שמונת המשחקים קלע דוראנט 205 נקודות, ממוצע של 25.6 נקודות למשחק, כולל 28 נקודות בגמר מול ו-38 נקודות בחצי הגמר מול .
בשנת 2012 שיחק דוראנט עבור הנבחרת באולימפיאדת לונדון וזכה עמה במדליית הזהב.
דוראנט זכה בתואר מלך הסלים של הטורניר כאשר קלע 156 נקודות במהלך האולימפיאדה.
באולימפיאדת פריז (2024) שיחק דוראנט בנבחרת ארצות הברית וזכה איתה במדליית הזהב במשחק מול נבחרת צרפת, בו קלע 15 נקודות.
קווין גלן וייזמן הוא שחקן טלוויזיה, קולנוע ותיאטרון יהודי-אמריקאי.
יש לו תואר ראשון במשחק מאוניברסיטת קליפורניה בלוס אנג'לס, וכן למד גם בניו יורק.
וייזמן השתתף במחזות תיאטרון רבים, בהם מחזות של ז'אן ז'ירודו, ארתור שניצלר, ארתור מילר, אוסקר ויילד ועוד.
קיבל מספר פרסים על פעילותו.
ב-2001 הופיע בסרט "אמן האשליות" של מייקל גורג'ין.
הוא ידוע בעיקר בעקבות תפקידו בסדרת הטלוויזיה של רשת ABC, "זהות בדויה", בה גילם את מרשל פלינקמן במשך חמש העונות של הסדרה.
בשנת 2010 שיחק בסרט האימה העצמאי "לא מתועד", לצד אלונה טל וסקוט מכלוביץ', ובסרטו של רוב ריינר "הפוך".
בשנת 2013 שיחק בסיטקום "הלו ליידיז" ברשת HBO.
בשנת 2016 שיחק בסדרת הדרמה המשפטית "גוליית" בתפקיד נד ברינג, לצידו של בילי בוב תורנטון.
בשנת 2025 שיחק בסדרת בדרמה המשפטית מבית NBC,"Suits: לוס אנג'לס" בתפקיד לסטר תומפסון.
במקביל למשחק בקולנוע, וייזמן הוא המתופף של להקת הרוק "Trainwreck".
קווין ווֹריק הוא מדען בריטי, פרופסור לקיברנטיקה באוניברסיטת רדינג, הידוע בשל מחקריו בנושא התקשורת בין מערכת העצבים לבין מחשבים.
עזב את בית ספרו ב-1970 על מנת להצטרף לחברה בריטיש טלקום, בגיל 16. שש שנים לאחר מכן הוא סיים את לימודיו לתוארו הראשון באוניברסיטת אסטון שבברמינגהאם, ולאחר מכן השיג דוקטורט מהאימפריאל קולג'.
קווין קיבל מהמכון הטכנולוגי של מסצ'וסטס את פרס טכנולוגיית הרפואה של העתיד, הפך לחבר כבוד של האדמיה למדעים, סנט פטרבורג, זכה במדליית מאוניברסיטת מלטה וב-2004 זכה המכון הבריטי להנדסת חשמל (I.E.E) מדליית הישגי בוגר.
לקווין ווריק הוענקו תוארי דוקטור למדעים (D.Sc) לשם כבוד מאוניברסיטאות אסטון, קובנטרי ובראדפורד.
קווין קיבל מספר פרסים נוספים ב-2008 וב-2009.
"לא יכולה להיות מציאות מוחלטת; לא יכולה להיות אמת מוחלטת", 2005.
"אני מרגיש שכולנו פילוסופים, ואלו אשר מגדירים עצמם כ'פילוסופים' הם אלו שאין להם עבודה ללכת אליה", לונדון, 2004.
"כאשר משווים בין הזיכרון האנושי לבין זיכרון של מחשב ברור שהגרסה האנושית בעלת שני חסרונות ברורים.
הראשון, כפי שאני חוויתי, כתוצאה מהזדקנות, הזיכרון האנושי יכול להפגין הזכרות של טווח קצר עלובה", לונדון, 2005.
קווין סרג' דורנד הוא שחקן קולנוע וטלוויזיה וקומיקאי קנדי.
התפרסם בזכות הופעותיו בסרטים "פלדה אמיתית", "אקס מן המקור: וולברין" ו"רובין הוד" ובסדרות "אבודים" ו"מלאך שחור".
קווין דורנד נולד וגדל בעיר ת'אנדר ביי שבאונטריו, קנדה, בנם של הורים קנדים צרפתים: רֵנָה לבית פֵּרוֹ וסרג' דורנד.
ב-2001 שיחק בסדרה "מלאך שחור" שיצר ג'יימס קמרון בתור המוטציה ג'ושוע.
ב-2008 הצטרף דורנד אל העונה הרביעית של סדרת המתח "אבודים", בה שיחק במשך 12 פרקים בתפקיד שכיר החרב וחייל המארינס מרטין קימי.
תפקידו הקולנועי הראשון של דורנר היה בשנת 1999 בקומדיית הריגול "אוסטין פאוורס: המרגל שתקע אותי" בתור בזוקה ג'ו, אחד ממתנקשיו של ד"ר רשע.
בנוסף הופיע בדרמת ההוקי קרח "מיסטורין, אלסקה".
ב-2004 הופיע דורנד לראשונה בתפקיד קולנועי משמעותי בסרט הפעולה "בראש מורם".
ב-2007 שיחק בסרט הפשע "לחסל את האס" בתור המתנקש הנאו-נאצי ג'יבס טרמור והשתתף בקומדיה "שימו גז" ובמערבון "3:10 ליומה".
ב-2009 התפרסם דורנד בקנה מידה עולמי בסרט גיבורי העל "אקס מן המקור: וולברין" בתפקיד הנבל בלוב.
ב-2010 הופיע בסרט ההרפתקאות של רידלי סקוט "רובין הוד" בתור ג'ון הקטן סגנו של רובין הוד, ובמותחן האימה "לגיון המלאכים" בתפקיד המלאך גבריאל.
ב-2011 שיחק דורנד בסרט הפעולה של שון לוי "פלדה אמיתית" בתור היזם ריקי והשתתף בסרט הנעורים המדע בדיוני "אני מספר ארבע" בתור מפקד המוגדוריאנים.
בשנת 2013 שיחק בסרט הפשע "קשר שטני" של הבמאי אטום אגויאן.
אגויאן ליהק את דורנד גם בסרט "שבויה" משנת 2014.
בשנת 2024 גילם את השימפנזה פרוקסימוס סיזר בלכידת תנועה בסרט "כוכב הקופים: ממלכה חדשה".
בשנת 2010 נישא דורנד לחברתו השחקנית סנדרה צ'או.
אקס מן המקור: וולברין (2009)
בני הנפילים: עיר של עצמות (2013)
קווין גרוסקרויץ הוא כדורגלן עבר גרמני.
כיום משחק כחובבן בעמדת קשר הכנף בקבוצת SV Wacker בליגת החובבים של מדינת נורדריין-וסטפאליה בגרמניה.
גרוסקרויץ שיחק במרבית הקריירה שלו בבורוסיה דורטמונד, עמה זכה בשתי אליפויות בבונדסליגה.
גרוסקרויץ ערך שש הופעות במדי נבחרת גרמניה, וזכה עמה במונדיאל 2014, חרף העובדה שלא שיחק בו דקה.
גרוסקרויץ התחיל את הקריירה שלו בקבוצות קטנות שונות בעיר דורטמונד.
בשנת 2002, כאשר בשנת 2002 הוא מצטרף למחלקת הנוער של קבוצת בורוסיה דורטמונד ולאחר מכן מועבר לרוט וייס אלן.
קווין עזר להעלות את הקבוצה לבונדסליגה, כאשר הוא מבקיע 12 שערים.
בחודש יולי 2009 חזר קווין לבורוסיה דורטמונד, כאשר הוא עורך את הופעת הבכורה שלו בניצחון 4-0 על נירנברג, באותו משחק הבקיע גרוסקרויץ את השער הראשון בניצחון לאחר מסירה מסוון בנדר.
בסוף חודש נובמבר 2010, קווין חתם על הארכת החוזה שלו לארבע שנים נוספות עד ליולי 2014. גרוסקרויץ לקח חלק חשוב בעונת 2010-11, כאשר בתחילת ינואר הוא מבקיע צמד שערים ומעניק בישול למריו גצה בניצחון 3-1 על באייר לברקוזן.
קווין העניק באותה עונת אליפות שמונה שערים ושבעה בישולים.
בקיץ 2015 חתם גרוסקרויץ בגלאטסראיי הטורקית.
ב-2 בספטמבר 2015 פיפ"א הכריזה כי גרוסקרויץ יוכל לשחק בקבוצה רק החל מינואר 2016, מכיוון שגלאטסראיי לא הגישה את מסמכי העברתו לפני סיום חלון ההעברות.
ב-6 בינואר 2016 חתם בשטוטגרט.
בתום עונת 2015/16 נשר גרוסקרויץ עם שטוטגרט לבונדסליגה השנייה.
גרוסקרויץ נשאר בשטוטגרט לאחר ירידת הליגה, במטרה להשיב את המועדון לבונדסליגה.
ב-9 במרץ 2017 שוחרר מהקבוצה לאחר אירועי משמעת מחוץ למגרש.
לאחר שחרורו משטוטגרט, התאמן גרוסקרויץ עם בורוסיה דורטמונד, ובהמשך חתם בדרמשטאדט 98 שהייתה צפויה לנשור מהבונדסליגה, במטרה לחזק את הקבוצה לקראת מאבקי עלייה בעונת 2017/18. גרוסקרויץ לא הצליח במשימתו לעלות ליגה עם דרמשטאט, ובסיום עונת 2017/18 עזב את המועדון, בו הבקיע שלושה שערי ליגה ב-27 הופעות.
ביולי 2018 חתם גרוסקרויץ על חוזה באורדינגן 05, העולה החדשה אל הליגה הגרמנית השלישית תמורת 350000 אירו.
באוקטובר 2020 בוטל חוזהו, עקב אירועי משמעת ופציעות חוזרות ונשנות.
הוא חתם לשתי עונות בקבוצת בובינגהוזן (TuS Bövinghausen) מהליגה המחוזית במדינת נורדריין-וסטפאליה בגרמניה ובשנת 2021 הוא פרש מכדורגל באופן רשמי .
גרוסקרויץ ערך את הופעת הבכורה שלו במדי הנבחרת הגרמנית באמצע חודש מאי 2012 במשחק הידידות נגד נבחרת מלטה.
גרוסקרויץ נכלל בסגל הגרמני למונדיאל 2014 שזכה בגביע העולמי, אך לא שותף בטורניר.
קווין דה בראונה (בהולנדית: Kevin De Bruyne; בעברית מוכר גם כקווין דה בריינה; נולד ב-28 ביוני 1991) הוא כדורגלן בלגי המשחק בעמדות הקשר המרכזי וההתקפי בנאפולי מהסרייה א' ובנבחרת בלגיה, בה הוא גם משמש כקפטן.
דה בראונה מזוהה עם מנצ'סטר סיטי, בה שיחק 10 עונות ונחשב בעיני רבים לאחד השחקנים הטובים בהיסטוריה של הקבוצה, אחד הקשרים הגדולים בתולדות הליגה האנגלית, ואחד השחקנים הטובים בדורו.
דה בראונה התחיל את הקריירה שלו בקבוצת עיר הולדתו מרובע דרונחן שבעיר גנט, בלגיה.
ב-1999 עבר לגנט ולאחר שש שנים עבר לראסינג גנק, ובגיל 17 עלה לקבוצה הבוגרת.
דה בראונה ערך את הופעת הבכורה בקבוצה הבוגרת בהפסד 0–3 לשרלרואה ב-9 במאי 2009. ב-7 בפברואר 2010 הבקיע דה בראונה את השער הראשון שלו בקבוצה הבוגרת, בניצחון 0–1 נגד סטנדרד לייז'.
הוא כבש חמישה שערים ובישל 16 שערים ב-32 משחקים בעונת ובאותה שנה זכה עם המועדון באליפות.
ב-31 בינואר 2012 חתם דה בראונה לצ'לסי לחמש וחצי שנים תמורת שבעה מיליון פאונד.
ב-18 ביולי 2012 ערך את הופעת הבכורה הלא רשמית שלו במועדון נגד סיאטל סאונדרס ב-2 באוגוסט 2012 הושאל דה בראונה לוורדר ברמן.
ב-15 בספטמבר 2012 הבקיע את שער הבכורה שלו במדי ברמן בהפסד 2–3 להנובר 96. אף על פי שהציג יכולת טובה נקלע עם הקבוצה למאבקי ההישרדות בליגה, אך סייע לה להישאר בסוף העונה בליגה הבכירה.
בסיום עונת בורוסיה דורטמונד ובאייר לברקוזן הביעו עניין בשחקן, אך ז'וזה מוריניו שהתמנה למאמן צ'לסי החליט להחזיר אותו.
ב-21 ביולי כבש את שער הבכורה שלו במשחק ידידות נגד נבחרת כוכבי מלזיה.
ב-18 באוגוסט 2013 כבש את שער הבכורה שלו בליגה בניצחון 0–2 נגד האל סיטי.
ב-18 בינואר 2014 עבר לוולפסבורג תמורת 18 מיליון פאונד.
בעונתו השנייה בוולפסבורג דה בראונה כבש 16 שערים בכל המסגרות ובישל 27 שערים, היכולת שהציג זיכתה אותו בשחקן העונה בבונדסליגה.
הוא הוביל את קבוצתו לזכייה בגביע הגרמני אחרי ניצחון 3–1 על דורטמונד.
ב-29 באוגוסט 2015 עבר דה בראונה למנצ'סטר סיטי תמורת 76 מיליון אירו.
במשחקו השני בפרמייר ליג הוא כבש בהפסד של מנצ'סטר סיטי 2–1 לווסטהאם.
דה בראונה הוביל את מנצ'סטר סיטי להופעה היסטורית בחצי גמר ליגת האלופות אחרי שהוא כבש בניצחון 1–0 על פריז סן-ז'רמן בשלב רבע הגמר.
בסך הכל דה בראונה כבש בעונת הבכורה שלו במנצ'סטר סיטי 16 שערים.
בעונת 2016/2017 מנצ'סטר סיטי סיימה במקום השלישי בליגה, דה בראונה הצטיין וסיים כמלך הבישולים בפרמייר ליג עם 18 בישולים.
ב־22 בינואר 2018 דה בראונה האריך את חוזהו עד שנת 2023. באותה עונה הוא זכה עם מנצ'סטר סיטי בגביע הליגה ובאליפות הפרמייר ליג.
הוא סיים בפעם השנייה ברציפות כמלך הבישולים של הפרמייר ליג עם 16 בישולים לצד שמונה שערים.
באותה עונה הוא נכלל בנבחרת העונה של הפרמייר ליג.
דה בראונה זכה באליפות המקומית עם מנצ'סטר סיטי, בהפרש נקודה אחת מליברפול שסיימו במקום השני.
בנוסף, דה בראונה וקבוצתו זכו בגביע האנגלי לאחר ניצחון 0–6 נגד ווטפורד.
עם זאת הוא כבש 6 שערים ובישל 11.
עונת 2019/2020 הייתה עונת שיא של דה בראונה מבחינה אישית.
בפרמייר ליג הוא כבש 13 שערי ליגה, והוא רשם 20 בישולים בליגה, מה שזיכה אותו פעם נוספת בתואר מלך הבישולים בפרמייר ליג.
דה בראונה השווה גם את שיא הבישולים לעונה לכמות שרשם תיירי הנרי בעונת 2002/2003.
בעונת 2020/2021 כבש בניצחון של מנצ'סטר סיטי על פריז סן ז'רמן 1–2 בחצי גמר ליגת אלופות, שלאחר מכן עלתה לגמר אלופות ראשון בהיסטוריית הקבוצה.
דה בראונה היה אחד השחקנים הדומיננטיים בעונה הזו, והיה חלק משמעותי בכך שסיטי כבשה 102 שערי ליגה על אף שהיא הפסידה את תואר האליפות לליברפול, בהתאם לכך, זכה בתואר כדורגלן השנה בליגה האנגלית בתום העונה.
בסיום עונת 2020/2021 זכה בתואר, שנה שנייה ברציפות.
ב-5 באפריל 2021 האריך את חוזהו במנצ'סטר סיטי עד 2025.
ב-11 במאי 2022 כבש רביעייה בניצחון 1–5 על וולברהמפטון וונדרס במסגרת הפרמייר ליג.
בסיום אותה העונה זכה בתואר שחקן העונה בפרמייר ליג בפעם השלישית.
בעונת 2022/2023 דה בראונה זכה עם קבוצתו בטרבל (כינוי לזכייה באליפות מקומית, גביע הליגה וליגת האלופות), סיים כמלך הבישולים בפרמייר ליג, ובמקום הרביעי לכדור הזהב.
ב-26 באפריל, הבלגי כבש שני שערים במשחק גורלי לזכייה באליפות המקומית נגד ארסנל, וב-17 במאי, הוא כבש שער בחצי גמר ליגת האלופות נגד ריאל מדריד, ובמשחק הגומלין בישל שניים, כדי לעזור למנצ'סטר סיטי לעלות לגמר.
בתחילת עונת 2023/2024, נפצע דה בראונה במשחק פתיחה העונה בפרמייר ליג, נגד ברנלי, הוא חזר ב-7 בינואר למשחק בגביע האנגלי נגד האדרספילד טאון, ובישל לאחר 17 דקות.
באפריל 2025 הודיע דה בראונה כי הוא צפוי לעזוב את מנצ'סטר סיטי בסיום עונת 2024/25.
ב-12 ביוני 2025 חתם לשנתיים בנאפולי מהסרייה א'.
בצעירותו, שיחק דה בריינה בכל נבחרות בלגיה הצעירות.
ב-11 באוגוסט 2010 ערך את הופעת הבכורה שלו בנבחרת הבוגרת בהפסד 0–1 ל.
במהלך מוקדמות מונדיאל 2014 הפך דה בראונה לשחקן הרכב בנבחרת וכבש ארבעה שערים, ובסוף הקמפיין עלה עם נבחרתו לטורניר גדול לראשונה מזה 12 שנים.
בטורניר זה הגיעה בלגיה לשלב רבע הגמר שבו הפסידה לארגנטינה 0–1. דה בראונה שיחק בנבחרת בלגיה במונדיאל 2018, שבו העפילה לחצי הגמר והפסידה לנבחרת צרפת.
נכלל בסגל נבחרת בלגיה למונדיאל 2022 ויורו 2024.
אמו של דה בראונה היא בלגית ילידת בורונדי שחיה גם בחוף השנהב.
דרונגן, עיר הולדתו, היא במטרופולין העיר גנט, בפלנדריה, החלק דובר ההולנדית של בלגיה.
מלבד שפת אמו הוא דובר גם צרפתית, אנגלית וגרמנית.
מאז 2014 נמצא דה בראונה במערכת יחסים עם מישל לקרואה.
בני הזוג נישאו ביוני 2017, ולהם שלושה ילדים.
דה בראונה היה שגריר מטעם ספיישל אולימפיקס 2014, שהתקיימה באנטוורפן.
מקום שלישי בגביע העולם: מונדיאל 2018
הכדורגלן הצעיר של השנה בבונדסליגה: 2012/13
נבחרת העונה בליגה האירופית: 2014/15
שער החודש בפרמייר ליג : נובמבר 2019, יולי 2020
נבחרת הטורניר של גביע העולם: 2018
קווין בריידי דילון הוא שחקן אמריקאי מועמד פרס גלובוס הזהב ושלושה פרסי אמי על תפקידו בתור ג'וני "דרמה" צ'ייס בסדרת הדרמה הקומית של HBO "הפמליה".
הופיע בסרטים "פלאטון", "הבועה" ו"הדלתות".
דילון נולד בניו רושל, ניו יורק, למשפחה נוצרית-קתולית.
אחד מאחיו הוא השחקן מאט דילון.
דילון החל את הקריירה שלו כשחקן בשנות ה-80 בטלוויזיה ובקולנוע, הוא התגלה בשנת 1986 בסרט המלחמה של אוליבר סטון "פלאטון" בתפקיד החייל הפסיכופת באני.
דילון שיחק בתפקיד קולנועי ראשי לראשונה בשנת 1988 בסרט האימה הבדיוני של הבמאי צ'אק ראסל "הבועה".